ข้อบังคับการกีฬาแห่งประเทศไทยข้อบังคับการกีฬาแห่งประเทศไทยฉบับที่ ๓ว่าด้วยการขออนุญาตการอนุญาต และเงื่อนไขในการอนุญาตให้เข้าร่วมการแข่งขันหรือส่งนักกีฬาเข้าร่วมการแข่งขันกีฬาหรือจัดหรือร่วมในการจัดให้มีการแข่งขันกีฬาโดยแสดงว่าเป็นการแข่งขันกีฬาหรือจัดการแข่งขันกีฬาในนามของชาติหรือประเทศไทย เนื่องจากมาตรา ๕๙ วรรคสองแห่งพระราชบัญญัติการกีฬาแห่งประเทศไทย พ.ศ. ๒๕๒๘บัญญัติห้ามมิให้คณะบุคคลหรือบุคคลใดเข้าร่วมการแข่งขันหรือส่งนักกีฬาเข้าร่วมการแข่งขันกีฬาหรือจัดหรือร่วมในการจัดให้มีการแข่งขันกีฬา โดยแสดงว่าเป็นการแข่งขันกีฬาหรือจัดการแข่งขันกีฬาในนามของชาติหรือประเทศไทยเว้นแต่จะได้รับอนุญาตจาก กกท. และโดยที่เป็นการสมควรกำหนดหลักเกณฑ์ วิธีการและเงื่อนไขในการขออนุญาตและการอนุญาตดังกล่าวอาศัยอำนาจตามความในมาตรา ๑๙ (๑) และมาตรา ๕๙ วรรคสามแห่งพระราชบัญญัติการกีฬาแห่งประเทศไทย พ.ศ. ๒๕๒๘คณะกรรมการการกีฬาแห่งประเทศไทยออกข้อบังคับไว้ ดังต่อไปนี้ข้อ ๑ข้อบังคับนี้เรียกว่า ข้อบังคับการกีฬาแห่งประเทศไทย ฉบับที่ ๓ว่าด้วยการขออนุญาตการอนุญาตและเงื่อนไขในการอนุญาตให้เข้าร่วมการแข่งขันหรือส่งนักกีฬาเข้าร่วมการแข่งขันกีฬาหรือจัดหรือร่วมในการจัดให้มีการแข่งขันกีฬาโดยแสดงว่าเป็นการแข่งขันกีฬาหรือจัดการแข่งขันกีฬาในนามของชาติหรือประเทศไทยข้อ ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓คณะบุคคลหรือบุคคลใดซึ่งได้รับอนุญาตให้ใช้คำว่า แห่งประเทศไทยประสงค์จะเข้าร่วมการแข่งขันหรือส่งนักกีฬาเข้าร่วมการแข่งขันกีฬาหรือจัดหรือร่วมในการจัดให้มีการแข่งขันกีฬาโดยแสดงว่าเป็นการแข่งขันกีฬาหรือจัดการแข่งขันกีฬาในนามของชาติหรือประเทศไทยให้ยื่นคำขอรับใบอนุญาตตามแบบ กกท. ๖ พร้อมด้วยเอกสารหลักฐาน ดังต่อไปนี้(๑) ภาพถ่ายเอกสารอย่างหนึ่งอย่างใด ดังต่อไปนี้(ก) ธรรมนูญการแข่งขันกีฬาโอลิมปิคเกมส์เอเชี่ยนเกมส์หรือซีเกมส์(ข)ธรรมนูญสหพันธ์กีฬานานาชาติหรือธรรมนูญสหพันธ์กีฬาแห่งเอเซียที่เกี่ยวข้อง หรือ(ค)ธรรมนูญหรือระเบียบการแข่งขันชิงชนะเลิศแห่งโลกหรือเอเซียที่เกี่ยวข้อง(๒) ใบรับรายงานผลการแข่งขันกีฬาตามข้อ ๙ วรรคสองสำหรับกรณีที่เคยเป็นผู้ได้รับใบอนุญาตตามข้อกำหนดนี้มาแล้ว(๓) ภายถ่ายใบอนุญาตให้ใช้คำว่า แห่งประเทศไทยข้อ ๔คณะบุคคลหรือบุคคลใดนอกจากคณะบุคคลหรือบุคคลตามข้อ ๓ประสงค์จะเข้าร่วมการแข่งขันหรือส่งนักกีฬาเข้าร่วมการแข่งขันกีฬาหรือจัดหรือร่วมในการจัดให้มีการแข่งขันกีฬาโดยแสดงว่าเป็นการแข่งขันหรือจัดให้มีการแข่งขันกีฬาในนามของชาติหรือประเทศไทยให้ยื่นคำขอรับใบอนุญาตตามแบบ กกท. ๖ พร้อมด้วยเอกสารหลักฐาน ดังต่อไปนี้(๑) กรณีเข้าร่วมการแข่งขันกีฬา(ก) ชื่อนักกีฬาที่จะเข้าร่วมการแข่งขันกีฬา(ข)ชื่อและสถานที่แข่งขันกีฬาพร้อมด้วยหลักฐานการเข้าร่วมการแข่งขันกีฬาดังกล่าว(ค)รายงานผลการฝึกซ้อมและการแข่งขันกีฬาของนักกีฬาที่จะเข้าร่วมการแข่งขันกีฬาในระยะเวลาหกเดือนก่อนวันที่ยื่นคำขอสำหรับกีฬาอาชีพหรือในระยะเวลาสามเดือนก่อนวันที่ยื่นคำขอสำหรับกีฬาสมัครเล่น(ง)รายงานผลการตรวจสุขภาพของนักกีฬาจากศูนย์วิทยาศาสตร์การกีฬาของ กกท.(จ) หลักฐานแสดงฐานะการเงินในการเข้าร่วมแข่งขันกีฬา(ฉ) ใบรับรายงานผลการแข่งขันกีฬาตามข้อ ๙ วรรคสองสำหรับกรณีที่เคยเป็นผู้ได้รับใบอนุญาตตามข้อกำหนดนี้มาแล้ว(๒) กรณีส่งนักกีฬาเข้าร่วมการแข่งขันกีฬา(ก) ภาพถ่ายใบอนุญาตจัดตั้งสมาคมตามมาตรา ๕๓ ถ้ามี(ข) รายชื่อนักกีฬาที่ส่งเข้าร่วมการแข่งขันกีฬา(ค)ชื่อและสถานที่แข่งขันกีฬาพร้อมด้วยหลักฐานการส่งนักกีฬาเข้าร่วมการแข่งขันกีฬา(ง) หลักฐานแสดงฐานะการเงินในการส่งนักกีฬาเข้าร่วมการแข่งขันกีฬา(จ) รายงานตาม (๑) (ค) และ (ง)(ฉ) ใบรับรายงานผลการแข่งขันกีฬาตามข้อ ๙ วรรคสองสำหรับกรณีที่เคยเป็นผู้ได้รับใบอนุญาตตามข้อกำหนดนี้มาแล้ว(๓) กรณีจัดให้มีการแข่งขันกีฬา(ก) ภาพถ่ายใบอนุญาตจัดตั้งสมาคมตามมาตรา ๕๓ ถ้ามี(ข) หลักฐานการเป็นผู้จัดให้มีการแข่งขันกีฬา(ค) รายชื่อประเทศ สมาคมสโมสรหรือคณะบุคคลที่เข้าร่วมการแข่งขันกีฬา(ง) ชื่อและสถานที่ที่จะจัดให้มีการแข่งขันกีฬา(จ) หลักฐานแสดงฐานะการเงินในการจัดให้มีการแข่งขันกีฬา(ฉ) ใบรับรายงานผลการแข่งขันกีฬาตามข้อ ๙ วรรคสองสำหรับกรณีที่เคยเป็นผู้ได้รับใบอนุญาตตามข้อกำหนดนี้มาแล้ว(๔) กรณีร่วมในการจัดให้มีการแข่งขันกีฬา(ก) ภาพถ่ายใบอนุญาตจัดตั้งสมาคมตามมาตรา ๕๓ ถ้ามี(ข) หลักฐานการเป็นผู้ร่วมในการจัดให้มีการแข่งขันกีฬา(ค) รายชื่อผู้ที่ร่วมในการจัดให้มีการแข่งขันกีฬาทุกคนพร้อมด้วยหลักฐานแสดงฐานะทางกฎหมายของบุคคลดังกล่าว ถ้ามี(ง)หลักฐานแสดงฐานะการเงินในการร่วมในการจัดให้มีการแข่งขันกีฬา(จ) เอกสารหลักฐานตาม (๓) (ค) และ (ง)(ฉ) ใบรับรายงานผลการแข่งขันกีฬาตามข้อ ๙ วรรคสองสำหรับกรณีที่เคยเป็นผู้ได้รับใบอนุญาตตามข้อกำหนดนี้มาแล้วข้อ ๕การยื่นคำขอตามข้อบังคับนี้(๑)ถ้าเป็นกรณีเข้าร่วมการแข่งขันหรือส่งนักกีฬาเข้าร่วมการแข่งขันกีฬาโดยแสดงว่าเป็นการแข่งขันในนามของชาติหรือประเทศไทย ให้ยื่นต่อ กกท.หรือสำนักงานสาขาหรือตัวแทนของ กกท. ก่อนการแข่งขันไม่น้อยกว่าสามสิบวัน เว้นแต่มีเหตุจำเป็นไม่อาจยื่นได้ทันภายในกำหนดเวลาดังกล่าวให้คณะบุคคลหรือนิติบุคคลยื่นคำขอพร้อมทั้งชี้แจงแสดงเหตุจำเป็นและหลักฐานประกอบเมื่อ กกท.เห็นเป็นการสมควรจะให้ขยายกำหนดเวลายื่นคำขอออกไปอีกตามความจำเป็นแก่กรณีก็ได้แต่ทั้งนี้ จะต้องไม่เกินสิบห้าวันก่อนการแข่งขัน(๒)ถ้าเป็นกรณีจัดให้มีการแข่งขันกีฬาหรือร่วมในการจัดให้มีการแข่งขันกีฬาโดยแสดงว่าเป็นการจัดให้มีการแข่งขันกีฬาในนามของชาติหรือประเทศไทยให้ยื่นต่อ กกท. หรือสำนักงานสาขาหรือตัวแทนของ กกท.ก่อนการแข่งขันไม่น้อยกว่าหกสิบวัน เว้นแต่มีเหตุจำเป็นไม่อาจยื่นได้ทันภายในกำหนดเวลาดังกล่าวเมื่อ กกท. เห็นเป็นการสมควร จะให้ขยายกำหนดเวลาออกไปอีกตามความจำเป็นแก่กรณีก็ได้แต่ทั้งนี้ จะต้องไม่เกินสามสิบวันข้อ ๖ในกรณีที่คณะบุคคลหรือบุคคลใดได้รับเชิญจากสถาบันกีฬาระหว่างประเทศหรือสถาบันกีฬาต่างประเทศซึ่ง กกท.กำหนดโดยความเห็นชอบของคณะกรรมการให้เข้าร่วมการแข่งขันหรือส่งนักกีฬาเข้าร่วมการแข่งขันกีฬาโดยรีบด่วนและไม่อาจที่จะยื่นขอรับใบอนุญาตตามข้อ๕ (๑) ได้ทันภายในกำหนดระยะเวลาให้คณะบุคคลหรือบุคคลดังกล่าวยื่นคำขอรับใบอนุญาตพร้อมด้วยเอกสารหลักฐาน ดังต่อไปนี้(๑) หนังสือหรือหลักฐานการเชิญจากสถาบันกีฬาระหว่างประเทศหรือสถาบันกีฬาต่างประเทศซึ่ง กกท.กำหนดโดยความเห็นชอบของคณะกรรมการให้เข้าร่วมการแข่งขันหรือส่งนักกีฬาเข้าร่วมการแข่งขัน(๒) ชื่อนักกีฬาที่จะเข้าร่วมการแข่งขันกีฬาหรือที่ส่งเข้าร่วมการแข่งขันกีฬา(๓) ชื่อและสถานที่แข่งขันกีฬาพร้อมด้วยหลักฐานการเข้าร่วมการแข่งขันกีฬาหรือหลักฐานการส่งนักกีฬาเข้าร่วมการแข่งขันกีฬาดังกล่าว(๔)หลักฐานแสดงฐานะการเงินในการเข้าร่วมการแข่งขันกีฬาหรือในการส่งนักกีฬาเข้าร่วมการแข่งขันกีฬา(๕) หลักฐานอื่นตามที่ กกท. เห็นสมควรเมื่อ กกท. เห็นเป็นการสมควร ให้ กกท.มีอำนาจพิจารณาคำขอของคณะบุคคลหรือบุคคลดังกล่าวได้ และให้ กกท.พิจารณาโดยมิชักช้าข้อ ๗ในการพิจารณาอนุญาตตามข้อบังคับนี้ ให้ กกท. คำนึงถึงประวัติ ชื่อเสียงกิจกรรมหรือพฤติกรรมของคณะบุคคลหรือบุคคลนั้น รวมตลอดถึงผลกระทบที่จะบังเกิดขึ้นต่อนโยบายของกกท. อันเนื่องมาจากการอนุญาตนั้นด้วยข้อ ๘ใบอนุญาตตามข้อบังคับนี้ ให้ใช้แบบใบอนุญาต ดังต่อไปนี้(๑)ใบอนุญาตให้เข้าร่วมการแข่งขันกีฬาโดยแสดงว่าเป็นการแข่งขันกีฬาในนามของชาติหรือประเทศไทยให้ใช้แบบ กกท. ๘(๒) ใบอนุญาตให้ส่งนักกีฬาเข้าร่วมการแข่งขันกีฬาโดยแสดงว่าเป็นการแข่งขันกีฬาในนามของชาติหรือประเทศไทยให้ใช้แบบ กกท. ๙(๓)ใบอนุญาตให้จัดให้มีการแข่งขันกีฬาในนามของชาติหรือประเทศไทย ให้ใช้แบบ กกท. ๑๐(๔)ใบอนุญาตให้ร่วมในการจัดให้มีการแข่งขันกีฬาในนามของชาติหรือประเทศไทย ให้ใช้แบบ กกท.๑๑ใบอนุญาตตามข้อบังคับนี้จะโอนกันมิได้ข้อ ๙ให้คณะบุคคลหรือบุคคลซึ่งได้รับอนุญาตตามข้อ ๓ และข้อ ๔ส่งรายงานผลการแข่งขันกีฬาตามแบบที่ กกท. กำหนด ให้ กกท.ทราบภายในสามสิบวันนับแต่วันสิ้นสุดการแข่งขันเว้นแต่มีเหตุจำเป็นไม่อาจส่งรายงานผลการแข่งขันกีฬาภายในกำหนดเวลาดังกล่าวได้เมื่อ กกท. เห็นเป็นการสมควรจะให้ขยายกำหนดเวลาออกไปอีกตามความจำเป็นแก่กรณีก็ได้เมื่อ กกท. รับรายงานผลการแข่งขันกีฬาตามวรรคหนึ่งแล้วให้ออกใบรับให้แก่ผู้ได้รับใบอนุญาตไว้เป็นหลักฐานข้อ ๑๐คณะบุคคลหรือบุคคลใดซึ่งได้รับใบอนุญาตตามข้อบังคับนี้จะต้องไม่กระทำการใด ๆในประการที่น่าจะทำให้ชาติหรือประเทศไทยเสียชื่อเสียงถูกดูหมิ่นหรือถูกเกลียดชังและต้องปฏิบัติตามกฎหมายและระเบียบของ กกท.ข้อ ๑๑คณะบุคคลหรือบุคคลใดซึ่งได้รับใบอนุญาตตามข้อบังคับนี้ฝ่าฝืนหรือไม่ปฏิบัติตามข้อ๘ หรือข้อ ๑๐ ให้ถือว่าใบอนุญาตสิ้นผลข้อ ๑๒ให้ผู้ว่าการการกีฬาแห่งประเทศไทยรักษาการตามข้อบังคับนี้และให้มีอำนาจวางระเบียบเพื่อปฏิบัติการตามข้อบังคับนี้ประกาศ ณ วันที่ ๓ มกราคม พ.ศ. ๒๕๒๙ไชยศิริ เรืองกาญจนเศรษฐ์รัฐมนตรีประจำสำนักนายกรัฐมนตรีประธานกรรมการการกีฬาแห่งประเทศไทยปัทมา/จัดทำ๑๓ ธันวาคม ๒๕๕๓พัสสน/ผู้ตรวจ๒๙ มีนาคม ๒๕๕๔อภิญญา/ปรับปรุง๔ กันยายน ๒๕๕๗[๑] ราชกิจจานุเบกษา เล่ม ๑๐๓/ตอนที่ ๕/ฉบับพิเศษ หน้า ๑๙/๙ มกราคม ๒๕๒๙